《咏蔷薇诗》
南北朝·鲍泉

经植宜春馆，霍靡上兰宫。片舒犹带紫，半卷未全红。

叶疏难蔽日，花密易伤风。佳丽新妆罢，含笑折芳丛。

作者简介：鲍泉，字润岳，东海人也。父几，字景玄。家贫，以母老诣吏部尚书王亮干禄，亮一见嗟赏，举为舂陵令。后为明山宾所荐，为太常丞。以外兄傅昭为太常，依制缌服不得相临，改为尚书郎，终于湘东王谘议参军。